Document ID: 31993D0510

31993D0510
L 238/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 септември 1993 година
за изменение на Решение 93/197/ЕИО на Комисията относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод
(93/510/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Директива 92/36/ЕИО (2), и по-специално член 15, буква а) и член 16 от нея,
като има предвид, че Решение 93/197/ЕИО на Комисията (3) регламентира ветеринарно-санитарните условия и ветеринарното сертифициране за вноса на регистрирани еднокопитни животни и еднокопитни животни за отглеждане и разплод;
като има предвид, че в съответствие с настоящото решение, въпросните еднокопитни животни могат да се внасят в Общността, само ако за определен период са били отглеждани в стопанства под ветеринарен надзор в третата страна-износител; като има предвид, че на практика са възниквали трудности поради изискването целият период да бъде прекаран в третата страна-износител;
като има предвид, че е необходимо да се уточни, че прекарването на целия период в третата страна-износител не е необходимо, ако еднокопитни животните животни се внасят пряко от Общността; като има предвид, че следователно е необходимо да се внесат съответните изменения в Решение 93/197/ЕИО;
като има предвид, че предвидените в настоящото решение мерки са в съответствие със становището на Постоянния ветеринарен комитет
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/197/ЕИО се изменя, както следва:
В буква г) от раздел III от сертификати А, Б, В, Г и Д текстът в скобите се заменя от следния текст: „или от рождението, ако животното е на възраст под три месеца, или от въвеждането, ако животното се внася директно от Европейската общност по време на предходния тримесечен период“.
Член 2
Адресати на настоящото решение са държавите-членки.
Съставено в Брюксел на 21 септември 1993 година.

Labels: 0
3
5
6